Anuketė
Anuketė – Nilo deivė egiptiečių mitologijoje. Ji garbinta Elefantinos saloje, Aukštutiniame Egipte. Vardas reiškia „šlovintoja“ ir siejamas su derlingų Nilo upės krantų šlovinimu. Anuketė dar buvo vadinama Laukų maitintoja, Gyvybės davėja, Šaunanti į priekį (apie Nilo potvynius), taip pat laikyta Šalto vandens pateikėja. Anuketės bendražygiai buvo Chnumas ir Sati, jos tėvai. Mene deivė vaizduojama gazele arba moterimi gazelės galva, kartais ant žmogiškos galvos užsidėjusi plunksnų karūną.